Τζιανλούκα Βιάλι

Ο Τζιανλούκα Βιάλι (ιταλικά: Gianluca Vialli, 9 Ιουλίου 1964 – 6 Ιανουαρίου 2023) ήταν Ιταλός προπονητής ποδοσφαίρου και παλαίμαχος ποδοσφαιριστής, ο οποίος αγωνιζόταν ως επιθετικός.

Ο Βιάλι ξεκίνησε την καριέρα του στην ΟΣ Κρεμονέζε το 1980, όπου έκανε 105 συμμετοχές στο πρωτάθλημα πετυχαίνοντας 23 γκολ. Οι εμφανίσεις του εντυπωσίασαν τη Σαμπντόρια, η οποία τον απέκτησε το 1984. Την ίδια χρονιά σημείωσε 85 γκολ πρωταθλήματος, κέρδισε τρία κύπελλα Ιταλίας, τη Σέριε Α και το Κύπελλο Κυπελλούχων Ευρώπης.

Το 1992 μεταγράφηκε στη Γιουβέντους για το ποσό των 12,5 εκατομμυρίων λιρών -παγκόσμιο ρεκόρ τότε. Κατά τη διάρκεια της περιόδου κέρδισε το Κύπελλο Ιταλίας, τη Σέριε Α, το Σούπερ Καπ Ιταλίας, ΟΥΕΦΑ Τσάμπιονς Λιγκ και το Κύπελλο ΟΥΕΦΑ. 

Το 1996, εντάχθηκε στην Τσέλσι και έγινε προπονητής της Τσέλσι την επόμενη σεζόν. Στην Αγγλία κατέκτησε το Κύπελλο Αγγλίας, το Λιγκ Καπ, το Κύπελλο Κυπελλούχων ΟΥΕΦΑ και το ΟΥΕΦΑ Σούπερ Καπ. Είναι ένας από τους 9 ποδοσφαιριστές που έχουν κερδίσει τις τρεις κύριες ευρωπαϊκές διοργανώσεις συλλόγων και ο μόνος επιθετικός που το έχει καταφέρει. Είναι επίσης ο μόνος παίκτης στην ιστορία του ευρωπαϊκού ποδοσφαίρου που έχει μετάλλια νικητών και δευτεραθλητών και στις τρεις κύριες ευρωπαϊκές διοργανώσεις συλλόγων, συμπεριλαμβανομένων δύο μεταλλίων νικητών για το Κύπελλο Κυπελλούχων.

Σε διεθνές επίπεδο, εκπροσώπησε την Εθνική Ιταλίας σε δύο Παγκόσμια Κύπελλα, το 1986 και το 1990. Πήρε επίσης μέρος στο Ευρωπαϊκό Πρωτάθλημα του 1988, βοηθώντας τη χώρα του να φτάσει στα ημιτελικά και επιλέχθηκε -ως διακριθέντας- στην Πρώτη Ομάδα της Διοργάνωσης. Κατά τη διάρκεια της εικοσαετούς καριέρας του ως επαγγελματίας ποδοσφαιριστής σημείωσε 259 γκολ σε επίπεδο συλλόγων, 16 γκολ με την εθνική ομάδα ανδρών και 11 γκολ με την εθνική ομάδα Κ21 ετών, για συνολικά 286 γκολ σε περισσότερα από 500 εμφανίσεις.

Όταν αποσύρθηκε, εργάστηκε ως σχολιαστής στο κανάλι Sky Italia. Ήταν μέλος των τεχνικών της Εθνικής Ιταλίας και διετέλεσε αρχηγός αποστολής. 

Ωστόσο, παραιτήθηκε από αυτόν τον ρόλο λόγω της μάχης που έδινε με τον καρκίνο από το 2017. Απεβίωσε στις 6 Ιανουαρίου 2023.

Παραπομπές 

Ιταλοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Ιταλίας Κ21
Ποδοσφαιριστές Εθνικής Ιταλίας
Ποδοσφαιριστές Παγκοσμίου Κυπέλλου 1986
Ποδοσφαιριστές Ευρωπαϊκού Πρωταθλήματος 1988
Ποδοσφαιριστές Παγκοσμίου Κυπέλλου 1990
Ποδοσφαιριστές ΟΣ Κρεμονέζε
Ποδοσφαιριστές Σέριε Γ
Ποδοσφαιριστές Σέριε Β
Ποδοσφαιριστές ΟΚ Σαμπντόρια
Ποδοσφαιριστές Σέριε Α
Ποδοσφαιριστές Γιουβέντους
Παίκτες νικητές Κυπέλλου ΟΥΕΦΑ
Παίκτες νικητές ΟΥΕΦΑ Τσάμπιονς Λιγκ
Ποδοσφαιριστές Τσέλσι ΦΚ
Ποδοσφαιριστές Πρέμιερ Λιγκ
Ξένοι ποδοσφαιριστές στην Ιταλία
Ιταλοί ποδοσφαιριστές στο εξωτερικό
Προπονητές της Πρέμιερ Λιγκ
Ιταλοί προπονητές ποδοσφαίρου
Προπονητές ποδοσφαίρου Τσέλσι ΦΚ
Προπονητές ποδοσφαίρου Γουότφορντ ΦΚ